อยากแจ้งปัญหาเสียงดังที่เกิดขึ้นจากรถมอเตอร์ไซค์แต่งซิ่งบริเวณถนนบางขุนนนท์ ช่วงเวลากลางดึกหลังเที่ยงคืน เกิดขึ้นเป็นประจำ* โดยเฉพาะคืนวันเสาร์-อาทิตย์ รถพวกนี้ไม่ได้แข่งกันแต่จะเร่งเครื่องส่งเสียงท่อไอเสียดังมากโดยไม่มีเหตุผลและไม่มีเหตุอันจำเป็น ทุกครั้งที่เลี้ยวเข้ามาในถนน พวกเขาจะเร่งเครื่องสุดเสียง รบกวนการนอนหลับพักผ่อนและสร้างความไม่สบายใจให้กับคนในชุมชนอย่างมาก

แม้สถานีตำรวจจะอยู่ห่างออกไปจากต้นถนน ไม่มากแต่เรากลับรู้สึกเหมือนถูกทอดทิ้งให้ต้องทนอยู่กับเสียงดังซ้ำแล้วซ้ำเล่า อยากขอความอนุเคราะห์ให้มีการตรวจตราและจัดการกับเรื่องนี้สักทีเพราะคุณภาพชีวิตแย่ลงไปมากจากการต้องเจอกับเสียงเหล่านี้ อยากให้หน่วยงานที่เกี่ยวข้องเข้ามาช่วยดูแลและแก้ไขปัญหานี้ให้ด้วย

ขอความกรุณาในการดำเนินการแก้ไขอย่างรอบคอบและคำนึงถึงการปกป้องข้อมูลของบุคคลที่อาศัยอยู่บริเวณถนนนี้เพื่อหลีกเลี่ยงการทำให้คนในชุมชนตกอยู่ในสถานการณ์ที่ไม่ปลอดภัย

ขอขอบคุณล่วงหน้า และหวังว่า พวกเราในชุมชนถนนบางขุนนนท์จะได้ความสงบคืนมาในเร็ววัน